Meldingen kommer, da Danmarks Meteorologiske Institut, DMI, har varslet snestorm i Nordjylland mandag og risiko for snefygning i resten af landet på grund af mulighed for 10 centimeter sne og vindstyrke op til kuling. - Vi har i forvejen svært ved at holde enkelte steder på motorvejene åbne ved Hirtshals og Frederikshavn, fordi det går så hurtigt med at fyge til, siger Maiken Bendtsen vagthavende ved Trafikinformationscentret til Ritzau. - Når der kommer mere sne og vind, kommer vi særligt til at kæmpe med at holde vejene fri mandag. Selvom det er værst i Nordjylland, så skal alle køre efter forholdene, da der kan opstå snedriver ud af den blå luft på ingen tid, fortæller den vagthavende.

Referat:
Et kraftigt snevejr tilsat en frisk vind lægger mandag en blafrende hvid dyne over landet. Særligt i Nordjylland skal bilister passe på pludselige snedriver på motorvejene, advarer Vejdirektoratet, der har kaldt ekstra personale på arbejde.